2013 Lindol sa Dingxi

Noong 22 Hulyo 2013, ilang serye ng lindol ang nadama sa Dingxi, Gansu. Unang naramdamman ang lindol noong 07:54 (opisal na oras ng Tsina) at ang  lokasyon ng sentro 
(epicenter) ay sa Kondado ng Min at Kondado ng Zhang. Ang unang magnitud ng lindol ay may lakas na Ms 6.6 ayon sa naitala ng China Earthquake Data Center na may lalim na . Ito rin ay naitala ng  United States Geological Survey o USGS, na may lakas na Mw 5.9  at ng European Alert System
sa lakas na Mw 6.0. 
Isa pang malakas na pagyanig ang naramdaman makalipas ang isang oras ma may lakas na 5.6 magnitud ayon sa USGS. Ayon sa huling ulat noong 22 Hulyo 2013, may naitala ng 422 na aftershock. 
Ang pagyanig ay naramdaman din sa mga kalapit na lungsod tulad ng Tianshui at Lanzhou sa Gansu, gayundin sa Xi'an, Baoji, at Xianyang at sa kalapit na lugar ng Shaanxi.

Ayon sa huling ulat noong 23:00 CST, 23 Hulyo 2013, ang lindol ay nagdulot ng hindi baba sa 95 na patay at mahigit sa 1000 kataong nasugatan.

Epekto
Karamihan sa mga nasawi ay mula sa Kondado ng Min, 15 kilometro mula sa lokasyon ng sentro, naiulat na may 85 ang namatay sa lugar.

Ayon sa mga opisyales ng gobyerno ng probinsiya ng Gansu, mahigit 1,200 na gusali ang nagiba at mahigit 21,000 ang labis na nasira. Karamihan sa lokal na mga gusali ay natabunan ng pagguho ng lupa sanhi ng lindol. Sa loob ng lugar ng nasalanta, 20% ng mga gusali ay nagiba at 60% ang nasira. Mayo 27,360 katao ang nailikas at ito ay mula lamang sa 
Kondado ng Zhang.

Nawalan din ng komunikasyon sa 13 bayan ng Kondado ng Zhang at maraming baryo ng Meichuan, Kondado ng Min. Limang bayan sa silangan ng Kondado ng Min ang nawalan ng kuryente.

Mga sumunod na pagyanig

Source:

Sanggunian

Lindol